BMTCs_2025_10.11_Veszprémben a piroson

BMTCs_2025_10.11_Veszprémben a piroson
Őszi hangulat, régi falak, kanyargó sétányok, kilátópontok és erdei ösvények – mindez egy könnyed, élményekben gazdag városi túra keretében Veszprémben.
Indulás reggel Győrből a Bakonyvasúttal, érkezés után busszal jutunk be a belvárosba. A séta során bejárjuk a Szent Benedek-hegyet, megnézzük a Szent Katalin kolostorromot, felfedezzük a Várnegyed templomait, tereit, palotáit, majd lesétálunk a Séd-völgy hangulatos zöld ösvényeire.
Aki szeretne, a nap végén még felsétálhat a Jutas-kilátóhoz, hogy elbúcsúzzon a várostól egy szép panorámával.
🟡 A túra nem vezetett, inkább egy közös barangolás – megállunk, elidőzünk, nézelődünk, fényképezünk.
🟢 A teljes útvonal kényelmes, szintemelkedés 1-2 alig lihegtető szakasz, tempó városi séta.
🔵 Étkezés, fagyi, kávé stb. önköltségesen, az egyéni igényekhez igazodva.
🟠 Kényelmes cipő, réteges öltözet ajánlott.
📍A részvétel nem kötött, de kérlek jelezd, ha csatlakoznál – az utazást és találkozási pontot a jelentkezők számához igazítom.
Tarts velünk, ha kedved van egy hangulatos, őszbe forduló, színes veszprémi sétára!